**Farské oznamy**

**Devätnásta nedeľa v cezročnom období C - (7. 8. 2022)**

|  |  |  |
| --- | --- | --- |
| Pondelok | Sv. Dominika, kňaza | 18.00 |
| Utorok | Sv. Terézie Benedikty od kríža, panny a mučenice, patrónky Európy, sviatok | 7.00 |
| Streda | Sv. Vavrinca, diakona a mučeníka, sviatok | 18.00 |
| Štvrtok | Sv. Kláry, panna | 7.00 |
| Piatok | Sv. Jany Františka de Chantal, rehoľníčky | 18.00 |
| Sobota |  |  |
| Nedeľa | Dvadsiata nedeľa v cezročnom období | 8.00; 9.30 Oblazov; 11.00 |

Chcem vás srdečne pozvať na púť do Krakova k Božiemu milosrdenstvu, ktorá by sa uskutočnila v sobotu 13.8. Putovali by sme spoločne i s farnosťou Veľké Rovné s tým, žeby každá farnosť mala svoj 49 miestny autobus, ak sa nás toľko prihlási. Máme voľných ešte asi 20 miest. Bol by som veľmi rád, kebyže môžeme spoločne stráviť tento čas seniori, otcovia a mamy s deťmi, mládež. Ak máte záujem, prosím, aby ste sa prihlásili v sakristii do dnes. Cena je 25 eur na osobu, ktoré prosím zaplatiť pri prihlásení a v cene je i poistenie. Odchod autobusu bude v sobotu o 6.00hod. zo zastávky Na rázcestí. V programe je sv. omša, výklad úcty k Božiemu milosrdenstvu od rehoľnej sestry žijúcej v Krakove, modlitba v kaplnke Božieho milosrdenstva a návšteva nového chrámu zasväteného sv. Jánovi Pavlovi II. Je nutné mať pri sebe občiansky preukaz alebo pas a dobré je asi mať nejaké zloté. Predpokladaný príchod o 20.00 hod.

Vyšlo nové číslo časopisu Naša žilinská diecéza. Za jedno euro si ho môžete zobrať vzadu na stolíku.

Diecézna charita vyhlasuje zbierku školských pomôcok. Môžete ich prinášať do sakristie alebo priamo p. kostolníčke.

V piatok po sv. omši budeme mať farskú adoráciu.

Po svätej omši budeme mať zbierku pre potreby našej farnosti.

Dnes je kostol otvorený do 18.00 hod. Pozývam vás navštíviť Pána Ježiša, keď sa pôjdete pomodliť za vašich príbuzných na cintoríne.

Chcem sa poďakovať za vaše modlitby, finančnú podporu, za upratovanie, výzdobu nášho chrámu i za každý druh pomoci a na budúci týždeň prosím o upratovanie skupinu č. 4. Želám vám peknú nedeľu.